An assessment of cyber volunteer groups in interstate conflicts and their impact on public policies
Authors: Feledy Botond , Virág Csaba 
Published: July 2022

Summary. The paper examines whether cyber volunteers are reshaping
the modern conflicts. The case study serving as the proof-of-hypothesis for the
paper is the Russian war against Ukraine. The hypothesis is that such groups
will be part of future conflicts. We examine the conditions for group formation.
We find that conditions will be present and such groups will become part of war
and also of peacetime in the coming years. Hence, we advocate – de lege ferenda
– that public policies and capabilities shall be adapted to this new reality
accordingly, taking into account the capabilities, volatility and value-driven
nature of these groups.
Összefoglalás. A tanulmány azt vizsgálja, hogy a kiberönkéntesek
átformálják-e a modern konfliktusokat. A tanulmány hipotézise szerint az ilyen
csoportok a jövőbeli konfliktusok szerves részei lesznek. E hipotézis
esettanulmányául az Ukrajna elleni orosz háború szolgál. Vizsgálatra kerülnek a
csoportképződés feltételei, ahol a tapasztalat azt mutatja, hogy a feltételek
adottak lesznek, és az ilyen csoportok a háború, illetve a békeidő részévé
válnak az elkövetkező években.
Mindez egy alulszabályozott és alulellenőrzött közegben történik. Egyrészt nincs
szabályozás az államközi kibertérben sem, csupán erre való kísérletek történtek,
de érdemi nemzetközi szerződés nem született. Másrészt a nemzetállami kereteken
belül sem gyakori a kiberbiztonsági jogszabályok kikényszerítése, legfeljebb a
gazdasági, nemi erkölcs elleni és katonai bűncselekmények esetén tudunk
rendszeresen sikeres felderítésről. Jogi értelemben a kiberönkéntesek óriási
kockázatot vállalnak, amely részben a saját államuk jogszabályainak valószínű
megsértéséből ered, részben pedig a megtámadott ország esetleges jogi vagy egyéb
megtorlásának veszélye miatt.
Ezek mellett is közel háromszázezer fős kiberönkéntes mozgalom csatlakozott az
ukrán–orosz háború kibertérben zajló csatájához. Ez közel hússzor több önkéntes,
mint az idegen fegyveresek létszáma az ukrán csapatok mellett. Az önkéntes
csoportok megalakulásában az értékközpontúság játszotta a meghatározó szerepet.
A háborút övező narratívák mentén karakteres ukránpárti csoportok alakultak az
orosz agresszióval szemben, és reakcióként az oroszpárti csoportok létrejötte is
elindult. Az ukrán kormány a kommunikációs csatornák nyitva tartásával – közös
platformokon részt vesznek önkéntesek és hivatalos személyek – igyekszik
rálátást, és adott esetben befolyást szerezni az önkéntesek műveletei
felett.
Ez a kérdés lesz tehát a világ többi kormányzata, rendvédelme és katonasága
számára feladva: hogyan lehet viszonyulni egy értékalapú csoportképződéshez a
kibertérben? Érdemes ezt fenntartani és táplálni, vagy éppen ellenkezőleg,
veszélyesnek tekintendőek a demokráciákra, ahogy erre az NSA kiberigazgatója
májusi nyilatkozatában utalt?
Ezért javasolt – de lege ferenda –, hogy a közpolitikai tervezés és szervezeti
képességek ennek megfelelően legyenek igazítva az új valósághoz, figyelembe véve
e csoportok képességeit, volatilitását és értékvezérelt jellegét.